ধাত্ সবুজ বাতি আর নামের প্রেমে পড়ে গেলাম বুঝি? সত্যি কি তাই? হায়রে দৈব কী ভাবছিস একা একা? এই এখানে ছবি দেখার সুযোগ আছে? তাইতো!! অমনি নামের ওপর লেফট্ বাটন ক্লিক ভেসে আসলো উৎকণ্ঠিত হৃদয় আর উদ্দীপ্ত চোখের সীমানায় কয়েকটি ছবি কিছু লেখা—চক্ষু ঘুরে দাঁড়ালো ঐ নিস্পাপ আঁখি পানে যেন স্নিগ্ধ ভোরের শিশির ফোঁটা মোহিত নিবিড় ঘুম- খুশীর অশ্রু গড়িয়ে গোরামুখের প্রাণ খোলা নির্লিপ্ত কমল সরস মিঠে হাসির পানে অপলক দৃষ্টি নিবদ্ধ হলো- এলো চুলে কী মায়ায় বাঁধিল মোরে এক ঘুম নেশায় উঠিল ভেসে মনের প্রতিচ্ছবি ঐ নীলাব রূপ সাগরে সে নরম জল ছুঁয়ে দেখতে ভীষণ ইচ্ছে জাগে । সব মিলিয়ে তৃষ্ণার জলের বুকে অমৃত সুধা ।